05.10.2018
Жьҭаарамза 5 рзы Аҧсны Аҳәынҭқарра Ахада Рауль Ҳаџьымба «Аҧсны Аҳәынҭқарра зҽаҧсазтәыз арҵаҩы» ҳәа аҳаҭыртә хьӡы ахҵаразы Аусҧҟа инапы аҵаиҩит.
Аусҧҟа атекст аҟны, ҷыдала, иҳәоуп:
«Арҵаҩратә усураҟны, иеиҵагыло аҿар аҵара дырҵареи рааӡареи рзы “АҦСНЫ АҲӘЫНҬҚАРРА ЗҼАҦСАЗТӘЫЗ АРҴАҨЫ” ҳәа аҳаҭыртә хьӡы рыхҵазааит:
АҨЫӠБА Светлана Мураҭ-иҧҳа – аҧсуа бызшәеи алитературеи ҧасатәи рырҵаҩы, Гәдоуҭа араион М.М. Ҭраҧшь ихьӡ зху Ҟәланырхәатәи абжьаратәи ашкол арҵаратә хәҭа адиректор ихаҭыҧуаҩ;
АҨЫӠБА Валери Расим-иҧа – аҧсуа бызшәеи алитературеи рырҵаҩы, Гәдоуҭа араион Т.Ш. Аџьба ихьӡ зху Аҷандаратәи абжьаратәи ашкол адиректор;
АДЛЕИБА Заира Радион-иҧҳа – Очамчыра араион А.Е. Лашәриа ихьӡ зху Кындыҕтәи абжьаратәи ашкол аурыс бызшәеи алитературеи рырҵаҩы;
АМЫҶБА Наполеон Сандра-иҧа – абиологиа ҧасатәи арҵаҩы, Очамчыра араион К. Агәмаа ихьӡ зху Ҕәадатәи абжьаратәи ашкол адиректор;
АМЫҶБА Светлана Ильиа-иҧҳа – Очамчыра араион И.А.Коҕониа ихьӡ зху Кәтолтәи абжьаратәи ашкол аҧсуа бызшәеи алитературеи ҧасатәи рырҵаҩы;
АРШБА Манана Владимир-иҧҳа – Тҟәарчалтәи аҵара араионтә ҟәша аиҳабы;
АҲӘБА Зеркан Хакьи-иҧҳа – Аҟәа араион Шыцкуаратәи абжьаратәи ашкол алагарҭатә классқәа рырҵаҩы;
АВЕДИАН Џьульетта Егиш-иҧҳа – Аҟәа араион Иашҭхәатәи абжьаратәи ашкол № 1 ареман бызшәеи алитературеи рырҵаҩы;
БАСАРИА Кама Ушьангь-иҧҳа – Аҟәа ақ. Н.А.Лакоба ихьӡ зху абжьаратәи Ашьхарыуаа рышкол № 10 абиологиа арҵаҩы;
ГАБНИА Назырбеи Смаил-иҧа – аҭоурых арҵаҩы, Гәдоуҭа араион К.Х. Агрба ихьӡ зху Гәдоуҭа араион Џьырхәатәи абжьаратәи ашкол адиректор;
ГОГӘУА Евдокиа Николаи-иҧҳа – Очамчыра араион И.А.Коҕониа ихьӡ зху Кәтолтәи абжьаратәи ашкол аурыс бызшәеи алитературеи ҧасатәи рырҵаҩы;
КАЛАИДЖИАН Анаид Арташес-иҧҳа – афизика арҵаҩы, Аҟәа араион Гәмысҭатәи абжьаратәи ашкол адиректор;
КОКОСҚЬЕРИА Бела Рика-иҧҳа – Гагра ақ. ахәыҷбаҳча «Мрамза» № 1 аиҳабы;
МРВАНИАН Азниф Амбарцум-иҧҳа – Гәылрыҧшь араион аҵара аҟәшаҧасатәи аиҳабы;
ҦАЧЛИА Светлана Владимир-иҧҳа – Очамчыра ақ. Ф.Х.Ешба ихьӡ зху ашкол № 2 аҭоурых, агеографиа арҵаҩы;
ҬАРБА Римма Кирилл-иҧҳа – Гәдоуҭа араион Бамборатәи абжьаратәи ашкол аматематика арҵаҩы;
ҲАШЫГ Минора Шаиб-иҧҳа – Гәдоуҭа араион В.П. Анқәаб ихьӡ зху Хәаҧтәи абжьаратәи ашкол адиректор».